Wasongora (pia: Washongora, Wahuma) ni kabila linaloishi magharibi mwa Uganda na mashariki mwa Jamhuri ya Kidemokrasia ya Kongo. Ni mchanganyiko wa Wabantu na Waniloti. Lugha yao ni Kisongora (wao wanasema Lusongora) ambayo inafanana na Kinyankore. Tangu zamani ni wafugaji wa ng'ombe. Leo wanakadiriwa kuwa 25,000 upande wa Uganda na wachache zaidi upande wa Kongo; wengi wao ni Wakristo. Mwaka 2012 wamefufua ufalme wao. Tarehe si kamili kwa wafalme wa zamani. 1 Kogyere I Rusija-Miryango [Malkia] [1090-1120] 2 Kogyere II [Malkia] [1120-1130] 3 Kyomya I kya Isiimbwa [1130-1140] 4 Mugarra I [1140-1150] 5 Ndahura I kya Rubumbi [1150-1160] 6 Mulindwa [1160-1170] 7 Wamara Bbala Bwigunda [1170-1200] 8 Kyomya II Rurema [1200-1210] 9 Kagoro [1210-1220] 10 Kakara-ka-Shagama [1220-1250] 11 Njunaki Kamaranga [Malkia] [1250-1280] 12 Shagama-rwa-Njunaki [1280-1300] 13 Wahaiguru Rukuba-Ntondo [1300-1310] 14 Kateboha [1310-1330] 15 Nyakahuma [Malkia] [1330-1375]